

**Творческий вечер посвященный юбилею Ахмедхана Абу-Бакара.**

**Г1ях1мадхан Абу-Бакар ак1убла 85 дус.**

Ведущийти: Мях1яммадова Раинат

 Г1ябдуссаламова Маликат

М. Р. - Г1ях1мадхан Абу-Бакар ак1убси сай ахъти дубуртазиб мерлабиубси Кубачила шилизив, мургьи-арцла устала хъалибарглизив 1931 ибил дуслизив. Сунела бег1ти ва шила халкь иличи машгьурси устала гьуни даимбаресвиэси адамличиван х1ербик1утири. Амма сенал мургьи-арцла устала х1янчиличи ил урши илцад-дек1ар гъирачеввирахъули ах1енри. Ил жявли жуза уч1ес, ва г1ур суненира назмурти лук1ес вех1ихьиб.

 Г1. М. – Илала бег1 гьаларти назмурти «Г1янруч1» бик1уси жузлизи кадерхуртири, г1ур ил Москвализибси М. Горькийла уличилси Литературный институтлизи уч1ес арякьун. 1956 ибил дуслизиб институт таманбарили, Абу-Бакар киносценаристунала курсанази керхурсири. Илаб илини «Гъагултани зак бархьбалтули саби» бик1уси киносценарий белк1ун. Ил киносценарий хьулчили буцили, Дагъиста цаибил художественный фильм дурабухъунсири.

 М. Р. – Г1ях1мадхан Абу-Бакар литературала дек1ар-дек1арти жанрабазив узули калун: назмурти, сценарийти, хабурти. «Варгьничебти адамти», «Мургьила някъбар Нур-Эдин» бик1ути драмала произведениеби делк1ун. Амма писатель сайливан сунела бек1либиубси гьуни илини прозализиб баргиб. «Даргала рурсби» бик1уси цаибил повестьли машгьурдеш хиб. Ил повесть гьанна урусмезлицун ах1и, Англияла, немецунала, Польшала, Испаниела ва СССР-ла цацадех1ти мезаначи шурбатурси саби.

 Г1. М. – Г1ях1мадханна творчестволизир ва г1ергъити дусмала прозализиб ца гьат1и гьалабях1 кац1ибси ганзли детаур писательла «Дях1или адамти», «Дила Серминазлис духури», «Чехьери» бик1ути повестуни.

 «Чехьери» бик1уси повесть х1ясибли х1ушаб инсценировка чебиахъу 10-ибил классла дурх1нани

Дабаева Жумяг1: ишповестьлизиббурулисаби Самур бик1уси уршиличила. Ил, сунела бригада гьалабухъахъес багьандан, жявли билкьан х1яжланк1илег1ев умц1ули сай. Ил х1яжлданк1иг1ев умц1ули хала дудеш Къичи Къалайчичи лявкьули сай. Илала кумекличил ахирра-ахир бургули сай. Баргили гостинницала номерлизи диг1янбирули сай. Илар илди х1яжланк1и дургули сари хъулри умудиран, гостиницала х1янчизар Г1яйшатли ва сунела рурси Чехьеризи дерц1ахъес лугули сари.

 Бут1акьянчиби:

 Самур – Даудх1яжиев Мях1яммадрасул

 Чехьери – Жамалутдинова Марен

 Г1яйшат – Г1ябдулмажидова Сапият

 Шамиль – Кьурбанов Расул

 Г1. М. – Г1ях1мадхан Абу-Баукарла творчествола бек1либиубсигъуна хасдеш нушала дубурлантала, ишх1ялла манзилла адамтала г1ямрулизир, баркьудлумазир ва х1ял-т1абиг1ятлизир сагати лишанти чедаэс виънилизиб саби – лерил дарсдешуначила автор уч1усиличил хабарла пергер уставан гъайик1ули сай.

Назмурти дуру 8-ибил классла рурсбани: РажабоваАминат

 Даудх1яжиева Зарема

 Шяг1банова Марина

 М. Р. – Г1ях1мадхан Абу-Бакарли лерг1ер г1ях1ти хабуртира делк1ун. Илдазибад ца саби – «Синка мях1камбарая». Ил хабар х1ясибли х1ушаб инсценировка чебиахъу 7-ибил классла дурх1нани.

Дабаева Жумяг1: Гъалбец1 бик1уси адамла жаниварли къача кабуршули саби. Ил сунела юлдашуначил варх синка кабушес аркьули сай. Илаб илдала жал бетарули саби. «Синкали кабушибал баладу х1ела къача»,- бик1ули саби юлдашуни. «Цара сели кабуршуси»,-вик1ули Гъалбец1 сеналра к1ант1иик1ули ах1енри. Х1ера ил хабарлизибадси инсценировка чебиахъу 7-ибил классла дурх1нани.

 Бут1акьянчиби:

 Гъалбец1 – КьурбановРабадан

 Автор –Г1ябдусаламова Пат1имат

 Ражабова Шагьризат

 Г1ялибег – Г1ябдулкеримов Кьурбан

 Кьял – Г1ябдулмеджидов Сапар

 Г1. М. – Г1ях1мадхан Аба-Бакарли Ват1айс багъишладарибти назмуртира делк1ун. Х1ера 3-ибил классла буч1нила жузлизиб леб илини белк1унси Ват1айчила лебг1еб г1ях1си назму. Ил назмуличил далай буч1а 9-ибил классла ученик Раджабов Рабазанни.

 Ват1ан

Диладурхъаси Ват1ан,

Дила г1изиз Дагъистан!

Чебберхи ну х1ед гьаман

Далайх1ейк1ни багьандан.

Гьарил дила гьигьличил

Бархсаби х1ела гьигьра,

Дила г1ямруличир сар

Х1ела талих1ра дец1ра.

Тяп ил х1ела гъайлицун

Сайра гъайик1усира,

Х1ела х1улбазивад

Сайра х1ерик1усира.

Дила г1язизси Ват1ан,

Дила дурхъал Дагъистан!

Бирхаи Х1у багьандан,

Мяшт1х1едирис г1язиз жан.

Г1. М. – Рабаданова Узлипатли буру урк1иличиб назму «Ванза».

 «Ванза»

Ванза миц1ирли бирар

Х1у миц1ирли виадли.

Х1уни бег1унси сага

Верхкьярякьли бухъалли.

Ванза миц1ирли бирар,

Г1инизлар шин лералли,

Хъумира хан унхърира,

Илди шинни иркалли.

Ванза миц1ирли бирар.

Мулкличир кьар лералли,

Янилизир даэсли.

Мура кайхьес виралли.

Ванза миц1ирли бирар.

Бац-бех1и адулхъалли,

Дугели хьанц1заклизир

Зубарти лямц1дик1алли.

Ванза миц1ирли бирар,

Хъалибарг леб биалли,

Г1ямру даимдарести,

Дурх1нира леб биалли.

 М. Р. – Бишт1а дурх1нас багъишлабарибси пьеса леб Абу-Бакарла 5-ибил классла даргала литературализиб «Умц1усини бургу». Ил пьесализибад к1иибил анц1букьла инсценировка чебиахъу 5-ибил классла дурх1нани.

Дабаева Жумяг1: Умц1еная бургидану,

 Бургидану умц1еная,

 Умц1усини бургуси

 Г1ядат сабинушачиб.

 Бут1акьянчиби:

Бика – Рабаданова Саманият

Дауд – Г1ябдуссаламова Рукьият

Синка – Ражабов Шамиль

Синкала дурх1я – Г1ябдулмеджидова Райсат

Г1. М. Нушани балули лебилра писательтала поэтунала лер дигайла назмурти. Илди х1едиэс г1ямал чинаба. Дигай нушала г1ямруличил дархдасунти сек1ал сари. Г1ях1мадхан Абу-Бакарлира лук1улри дигайла назмурти. Илдазибад ца урк1иличиб буру 10-ибил классла ученик Г1ябдуллабеков Мухтарли.

 М. Р. Ват1айчила назму урк1иличиб буру 7-ибил классла ученик Г1ябдулмеджидов Сапарли.

 Г1. М. Ил пергерси, машгьурси писатель жявли нушачивад шалг1евухъун. Амма илини нушаб г1елар датур сунела хабурти, назмурти, пьесаби, повестуни, кинофильмаби. Сай нушачивад арякьунхьар, нушала урк1базив ил мурталра кавлан, кавлан нушачил дарх лебилра дунъяличирра машгьурдиубти произведениеби.

 Нушачибад жявли арбякьунти даргала писательти гьанбикахъили далай буч1а Г1ябдулмеджидова Сапиятли.

 Х1ера ихичибли нушани таманбирулра Г1ях1мадхан Абу-Бакарлис багъишлабарибси вечер.

 Г1ялим г1яшикьбарибси

 Арякьун г1ях1мадханра,

 Узи агарси дунъя

 Батур Мях1яммадлира.

 Припев:

 Дунъяличиб машгьурти

 Даргала поэтуни

 Нушачиь агарх1ели

 Урк1би сари хумарли.